Stratego

Stratego er et brettspill mellom to hærer, vanligvis rød og blå.  Det spilles på et brett med 10x10 felter og hver spiller har 40 brikker hver, som symboliserer offiserer og soldater av forskjellig rang, samt flagg og bomber.  Midt på brettet er det to innsjøer på 2x2 felter, som brikkene blir nødt til å gå rundt.

Målet med spillet er å erobre motstanderens flagg, eller ta så mange av motstanderens brikker at han/hun ikke har noe lovlig trekk.  

Slik spiller man
Begge spillerne stiller opp brikkene sine som de vil på de bakerste fire radene på sin halvdel av brettet.  Spillerne kan ikke se hverandres brikker, da brikkenes verdi kun er trykt på baksiden.  I første del av spillet prøver spillerne gjerne å identifisere hverandres brikker, slik at de kan legge en plan for fortsettelse og avslutning av spillet.  

Etterhvert som flere og flere brikker blir kjent går spillet over i en mer offensiv fase der spillerne angriper hverandre direkte.  Et angrep foretas ved å flytte en av sine brikker til samme felt som en av motstanderens brikker, hvoretter man avslører brikkene for hverandre.  Den som har brikken av høyest rang vinner og motstanderens brikker fjernes fra brettet.  Er brikkene like høye, fjernes begge fra brettet.  Dersom det viser seg at man angriper flagget, har man vunnet.

Man trekker etter tur og kan flytte en brikke et felt horisontalt eller vertikalt i hvert trekk. Unntaket er speiderne, som kan bevege seg så langt de vil i en retning (som tårnet i sjakk), samt bombene og flagget, som ikke kan flyttes i det hele tatt.

Ingen brikke kan flyttes diagonalt.  To brikker av forskjellig farge kan heller ikke bevege seg fram og tilbake mellom de samme feltene mer enn fem ganger.  I det sjette trekket må spilleren i tur flytte i en annen retning eller flytte en annen brikke, selv om det medfører at han taper brikken sin.

Hver spiller har følgende hær til rådighet:

 Brikke: Antall: Slår: Flagg 1 Ingen Feltmarskalk 1 Alle, unntatt spion (hvis det er spionen som angriper) og bombe General 1 Alle, unntatt feltmarskalk og bombe Oberst 2 Major, kaptein, løytnant, sersjant, minerydder, speider, spion Major 3 Kaptein, løytnant, sersjant, minerydder, speider, spion Kaptein 4 Løytnant, sersjant, minerydder, speider, spion Løytnant 4 Sersjant, minerydder, speider, spion Sersjant 4 Minerydder, speider, spion Minerydder 5 Speider, spion, bombe Speider 8 Spion Spion 1 Feltmarskalk (men kun hvis det er spionen som angriper) Bombe 6 Alle, unntatt minerydder

Strategi
Godt minne og strategisk tenkning er viktig i Stratego, sammen med bløff og psykologiske aspekter.  

Noen viktige strategiske momenter i Stratego:
 plassere brikkene sine slik at flagget er mest mulig beskyttet (som oftest med bomber rundt seg), samtidig som man prøver å lure motstanderen til å tro at det er et annet sted enn det er
 lokke motstanderen til å angripe sterke brikker
 identifisere mønstre i motstanderens bevegelser som kan fortelle hvordan han/hun har organisert sin hær

Det kan være farlig å plassere spionen for langt framme, f.eks. kan en speider plutselig komme susende.  Men det er heller ikke lurt å plassere den for langt bak.  Da kan det være vanskelig å få tak i den når du trenger den.  

Speidere er nyttige for å kartlegge motstanderens brikker i begynnelsen, men de kan også være dødelige våpen i mot slutten av spillet, så det lønner seg ofte å gjemme noen av dem langt bak på brettet til avslutningen.

Historie
Spillet ble oppfunnet av nederlenderen Jacques Johan Mogendorff etter 2.verdenskrig.  Det ble først utgitt av Jumbo i Nederland i 1947 og ble utgitt av Milton Bradley i USA i 1961.  

Stratego er imidlertid svært likt spillet L’Attaque, oppfunnet av Hermance Edan i 1908.

Thierry Depaulis skriver på "Ed's Stratego Site":Ed's Stratego Site – The Stratego Message Board – Section 3 

"It was in fact designed by a lady, Mademoiselle Hermance Edan, who filed a patent for a 'jeu de bataille avec pièces mobiles sur damier' (a battle game with mobile pieces on a gameboard) on 11-26-1908. The patent was released by the French Patent Office in 1909 (patent #396.795Den franske patenten, på fransk). Hermance Edan had given no name to her game but a French manufacturer named "Au Jeu Retrouvé" was selling the game as L'Attaque as early as 1910... "

Varianter
Det har i årenes løp blitt lansert flere varianter av Stratego, men ingen har vunnet samme popularitet som moderspillet.  De siste årene har også dukket opp mer kommersielle varianter av spillet, som ”Lord of the Rings”, Star Wars og Transformers.  Det fins også en variant for fire spillere.  Og ikke minst kan man spille levende Stratego, der hver spiller er en brikke i spillet og får utlevert et kort med en verdi. 

Turneringer og mesterskap
Det spilles nasjonale og internasjonale mesterskap i Stratego.  I 2008 ble det for første gang arrangert NM.  Kim André Li fra Arendal ble norgesmester.  VM ble arrangert første gang i 1997.  

 NM i Stratego 
 År Sted og dato Nr 1 Nr 2 Nr 3 Deltakere 2008  Arendal 23.febr.  Kim André Li  Vidar Aas  Christoffer Herseth  10 2009  Arendal 7. mars  Kim André Li  André Tjersland  Jonas Ettestøl Terjesen  11

 VM i Stratego 
 År Sted og dato Vinner Norsk deltaker I Plass. Norsk deltaker II Plass. Antall delt. 1997  London 26-28.aug.  Peter van Bodegom HOL  -  -  -  -  36 1998  London 27-29.aug.  Luc Adriaansen HOL  -  -  -  -  56 1999  London 26-27.aug.  Johnny van Geffen HOL  -  -  -  - 55+16 2000  London 24-25.aug.  Erik van den Berg HOL  -  -  -  -  59+14 2001  Berlin 6-7.sept.  Erik van den Berg HOL  -  -  -  -  65+28 2002  Rotterdam 24-25.aug.  Erik van den Berg HOL  -  -  -  -  73+28 2003  Wien 21-23.nov.  Vincent de Boer HOL  -  -  -  -  34+10 2004  Antwerpen 14-16.aug.  Vincent de Boer HOL  -  -  -  -  64+13  2005  Ikke arrangert  -  -  -  -  -  - 2006  Antwerpen 11-12.aug.  Erik van den Berg HOL  -  -  -  -  52+4 2007  Antwerpen 10-11.aug.  Vincent de Boer HOL  -  -  -  -  44 2008  Kyiv 16-17.aug.  Pim Niemeijer HOL  Kim André Li   28  Vidar Aas  34  47 2009  Gladbeck 7-8.aug.  Steffen Annies GER  Kim André Li   41  -  -  52+13 2010  Maastricht 13-14.aug.  Pim Niemeijer HOL  -  -  -  -  41+10

Spille Stratego online

Gravon 
Metaforge
Online Stratego 

 Referanser 

Eksterne lenker
 Ed's Stratego Site
 International Stratego Federation
 British Stratego Association 
 Strategobond Nederland
 Stratego Verband Deutschland
 Samling av gamle Strategospill
 MyStratego
 Bilder fra VM i Stratego 2008

Kategori:Strategibrettspill